དུས་གསར་གྱི་ཕོ་ཉ།
༄༅།།པོ་ཏ་ལའི་གཟི་དཔལ།
སློབ་བུ་ཐུབ་བསྟན་འབྱུང་གནས། དར་ལག
ལ་རྒྱ་ཡི་རྟེན་མཆོག བོད་མི་ཡི་སྲོག་རྩ།
གཟི་དཔལ་ལྡན་པའི་རྒྱལ་ས།
ངས་དམར་ཆུང་གི་བཞུར་རྒྱུན།
ཁྱེད་ཕྱོགས་ལ་འཁོར། ཁྲི་རྩེ་དམར་པོ།
གཟི་དཔལ་གྱི་འདབ་རྒྱ་གྲོལ།
གནམ་འོག་འདིར།
ཁྱེད་རང་གི་གཟི་དཔལ་རྐྱང་རྐྱང༌།
འདས་ཟིན་པའི་ལོ་ཟླ་འདིར།
ཆགས་འཇིག་མེད་པའི་རང་གཤིས།
ཁྲི་རྩེ་དམར་པོ། ཁྱེད་ཀྱིས་ད་དུང་།
སྔོན་བྱོན་མི་ཡི་མཛད་རྗེས་མཚོན་ལ།
དེང་རབས་བོད་ཀྱི་ལ་རྒྱ་ཡང་མཚོན།
ཆུ་འགྲམ་ལས་བཞད་པའི།
མེ་ཏོག་ཆུང་ཆུང་། ངེད་ཅག་གིས།
ནམ་ཡང་ཁྱེད་ལ།
རེ་འབོད་ཞུ་ལ། བསྟོད་ཚིག་ཀྱང་འབུལ།
ཁྲི་རྩེ་དམར་པོ།